smcproject/ml-wiki-sentences huggingface dataset:
Golden Jackal / Indian Jackal എന്നിങ്ങനെ ഇംഗ്ലീഷ് പേരുകളുള്ള  canis aureuട indicus എന്ന ശാസ്ത്രീയ നാമത്തിൽ അറിയപ്പെടുന്ന നായവർഗ്ഗത്തിൽപ്പെടുന്ന കുറുനരി കേരളത്തിൽ കണ്ടുവരുന്ന വന്യമൃഗമാണ്.
പൊതുവേ ഈ ജീവിയുടെ നിറം ശരീരം ചെമ്പൻ / ബ്രൗൺ നിറവും മുതുക് കറുത്ത രോമങ്ങൾ നിറഞ്ഞതുമാണ് .
ഇതിൽ കറുപ്പിന്റെ  അളവ് കുറഞ്ഞും കൂടിയും  ഇരിക്കാറുണ്ട്.
കേരളത്തിൽ  പൂർണമായും കറുത്ത നിറത്തിലുള്ള കുറുനരിയേയും പൂർണ്ണമായും വെളുത്തനിറത്തിലുള്ള കുറുനരിയേയും കണ്ടെത്തിയിട്ടുണ്ട്.
ശരീരത്തിന് നിറം പകരുന്ന മെലാനിന്റെ  അളവിലുള്ള വ്യതിയാനം ആയിരിക്കാം.
ഇത്തരത്തിലുള്ള  വെളുത്ത / കറുത്ത കറുനരികൾ ഉണ്ടാകാൻ കാരണം .
നാടൻ നായയുടെ വലിപ്പവും സാമ്യവുമുള്ള കുറുനരികൾ രാത്രി സഞ്ചരിക്കുന്ന ജീവികളാണ്.
പകൽനേരങ്ങളിൽ മണ്ണിലെ മാളങ്ങളിലും പാറയിടുക്കുകളിലും കുറ്റിക്കാടുകളിലും വിശ്രമിക്കും.
ചിലപ്പോഴൊക്കെ  രാത്രിയിൽ ഓരിയിടാറുണ്ട്.
നീട്ടി ഓരിയിടുന്നതിനാൽ  ചിലയിടങ്ങളിൽ ഊളൻ എന്ന പേരും കൂടി ഉണ്ട്  കുറുനരിയ്ക്ക്.
എലി മുതലായ ചെറുജീവികളും പഴങ്ങളും അഴുകിയ മാംസാവശിഷ്ടങ്ങളും മറ്റുമാണ് കുറു നരിയുടെ ഭക്ഷണം .
ഒറ്റരാത്രി കൊണ്ട് ഭക്ഷണം തേടി 12 മുതൽ 15 വരെ കിലോമീറ്റർ ദൂരം കുറുനരികൾ സഞ്ചരിയ്ക്കാറുണ്ട്.
പലസ്ഥലങ്ങളിലും മനുഷ്യൻമാർ ജീവിയ്ക്കുന്നതിനോട് തൊട്ടുചേർന്ന് സാഹചര്യങ്ങളുമായി പൊരുത്തപ്പെട്ട് ജീവിയ്ക്കാൻ കുറുനരികൾക്ക് പ്രത്യേക കഴിവുണ്ട് .
മനുഷ്യരെ കണ്ടാൽ സാധാരണയായി കുറുനരികൾ ഓടി മറയുകയാണ് പതിവ്.
നാട്ടിൻ പുറങ്ങളിൽ പലയിടങ്ങളിലും കുറുനരികളെ കുറുക്കൻ എന്ന്  വിളിയ്ക്കുമെങ്കിലും, Bengal fox/indian fox എന്ന പേരുകളിൽ അറിയപ്പെടുന്ന വളരെ അപൂർവ്വമായ മറ്റൊരു സ്പീഷിസ് ജീവിയാണ് കുറുക്കൻ.
( ശാസ്ത്രീയ നാമം - Vulpes Bengalensis ) ഇതിനെ അടുത്ത കാലത്തൊന്നും കേരളത്തിൽ കണ്ടിട്ടുമില്ല.
കുറുനരിയുടെ ഇംഗ്ലീഷ് നാമമായ ജക്കാൾ വരുന്നത് ഏകദേശം 1600 കൊല്ലങ്ങൾക്ക് മുൻപ്പ് നിന്ന് ഫ്രഞ്ച് വാക്കായ chacal എന്നതിൽ നിന്നും ടർക്കിഷ് വാക്കായ çakal എന്നതിൽ നിന്നും പേർഷ്യൻ شغال shaghāl എന്നതിൽ നിന്നും ഉരുത്തിരിഞ്ഞ വാക്കാണ് ഇത് സംസ്കൃതത്തിലെ सृगालः / sṛgālaḥ ഓരിയിടുന്നവൻ എന്ന വാക്കിനോട് ചേർന്നതാണ് ഇവയെല്ലാം .
കുറുനരിയുടെ ഉപവിഭാഗങ്ങൾ (സ്‌പീഷിസ് )
പ്രധാനമായും മൂന്ന് വിഭാഗം കുറുനരികൾ ആണ് ഇത് വരെ വർഗ്ഗീകരിച്ചിട്ടുള്ളത് അവ സൈഡ് സ്ട്രിപ്ഡ് ജക്കാൾ (Side-striped jackal -Canis adustus) ആഫ്രിക്കയിൽ കാണുന്നു , ഗോൾഡൻ ജക്കാൾ ( Golden jackal - Canis aureus ) യൂറോപ്പ് മിഡ്‌ഡിലെ ഈസ്റ്റ് , ഏഷ്യയുടെ ഭാഗങ്ങൾ , സൗത്ത് ഇന്ത്യ എന്നിവിടങ്ങളിൽ , ബ്ലാക്ക് ബാക്ക്ഡ് ജക്കാൾ (Black-backed jackal -Canis mesomelas) .
ഇതിൽ കേരളത്തിൽ കാണുന്നത് ഗോൾഡൻ ജക്കാൾ ആണ് .
Species Binomial authority Description Range ബ്ലാക്ക് ബാക്ക്ഡ് ജക്കാൾ Lupulella mesomelas
Schreber , 1775 കുറുനരികളിൽ ഏറ്റവും ചെറിയതും എന്നാൽ ശൗര്യം ഏറ്റവും കൂടിയതുമായ ഇനമാണ് ഇത്.
സൗത്ത് ആഫ്രിക്ക , ഈസ്റ്റേൺ കോസ്റ്റ് ഓഫ് കെനിയ , സോമാലിയ , എത്യോപിയ എന്നിവിടങ്ങളിൽ കാണുന്നു സൈഡ് സ്ട്രിപ്ഡ് ജക്കാൾ Lupulella adustus Sundevall , 1847 കാടുകളിൽ വസിക്കാൻ ഇഷ്ടപെടുന്ന ഇനമാണ് ഇവ .
കുറുനരി വർഗങ്ങളിൽ ശൗര്യം കുറവുള്ള ഇനമാണ് ഇത്.
വളരെ വിരളമായേ ഇവ വലിയ സസ്തിനികളെ പിടിക്കാറുള്ളു.
ആഫ്രിക്കയിൽ കാണുന്നു ഗോൾഡൻ ജക്കാൾ Canis aureus Linnaeus , 1758 കുറുനരികളിൽ വലുതും ഏറ്റവും സർവത്രികവുമായ ഇനമാണ് ഇത്,ഇവക്ക് ഏറ്റവും അടുത്തബന്ധം ഉള്ളത് ചെന്നായ്ക്കളുമായാണ് .
യൂറോപ്പ് മിഡ്‌ഡിലെ ഈസ്റ്റ് , ഏഷ്യയുടെ ഭാഗങ്ങൾ Golden Jackal or Indian Jackal, കുറുനരി,Golden Jackal or Indian Jackal, canis aureus indicus Puppy of Jackal കുറുനരി,Golden Jackal or Indian Jackal, canis aureus indicus in white colour കുറുനരി,Golden Jackal or Indian Jackal, canis aureus indicus , jackal in white colour Golden Jackal or Indian Jackal, canis aureus indicus Golden Jackal or Indian Jackal, canis aureus indicus in brown colour photo taken from koottanad palakkad dt Kerala state India
കാനോജി ആംഗ്രെ കാനോജി ആംഗ്രെയുടെ അർദ്ധകായപ്രതിമ, രത്നഗഡ്, മഹാരാഷ്ട്ര
പതിനെട്ടാം നൂറ്റാണ്ടിൽ ജീവിച്ചിരുന്ന ഒരു മറാഠാ നാവികസേനാമേധാവിയായിരുന്നു കാനോജി ആംഗ്രെ (ജീവിതകാലം: ഓഗസ്റ്റ് 1669 മുതൽ ജൂലൈ 4, 1729 വരെ).
ചരിത്രരേഖകളിൽ സർഖേൽ ആംഗ്രെ എന്നും അദ്ദേഹം അറിയപ്പെടുന്നു.
സർഖേൽ എന്ന വിശേഷണം നാവികസേനയുടെ അഡ്മിറൽ പദവിയെ കുറിക്കുന്നു.
കേരളത്തിലെ കുഞ്ഞാലി മരക്കാറുമായി ഏറെ സമാനതകളുള്ള ഒരു ചരിത്രപുരുഷനായിരുന്നു ആംഗ്രെ.
കാനോജി ബ്രിട്ടീഷ് , ഡച്ച് , പോർട്ടുഗീസ് നാവിക താൽപര്യങ്ങൾക്ക് എതിരായിരുന്നു.
ഇതിന്റെ ഫലമായി യൂറോപ്യൻ ശത്രുക്കൾ അദ്ദേഹത്തെ കടൽകൊള്ളക്കാരൻ എന്ന് മുദ്ര കുത്തി.
ബ്രിട്ടീഷുകാരും പോർച്ചുഗീസുകാരും പലതവണ കീഴടക്കാൻ ശ്രമിച്ചുവെങ്കിലും അദ്ദേഹം മരണം വരെ അജയ്യനായിത്തന്നെ തുടർന്നു.
1669 ൽ പൂനെയിൽ നിന്നും ആറ് മൈൽ ദൂരെയുള്ള മാവ്‌ല കുന്നുകളിലെ ആംഗർവാഡി എന്ന ഗ്രാമത്തിലാണ് ആംഗ്രെ ജനിച്ചത്.
ആംഗർവാഡിയിൽ നിന്നാണ് ആംഗ്രെ എന്ന പേര് വന്നത്.
കുടുംബത്തിന്റെ ശരിയായ പേര് സംഖ്പാൽ എന്നായിരുന്നു.
അദ്ദേഹത്തിന്റെ അമ്മയുടെ പേര് അംബാബായ് എന്നായിരുന്നു.
പിതാവ് തുക്കോജി ശിവാജിയുടെ കീഴിൽ സുവർണദുർഗിൽ സേവനം അനുഷ്ടിച്ചിട്ടുണ്ട്.
പിതാവിനോടൊപ്പം കടലിൽ വിവിധ ആക്രമണങ്ങളിൽ പങ്കെടുത്തു എന്നതൊഴിച്ചാൽ കാനോജിയുടെ ബാല്യകാലത്തേക്കുറിച്ചുള്ള അധികം വിവരങ്ങൾ ലഭ്യമല്ല.
അദ്ദേഹത്തിന്റെ ആദ്യകാല ജീവിതം സുവർണദുർഗ് കോട്ടയിൽത്തന്നെ ആയിരുന്നു.
പിൽക്കാലത്ത് കാനോജി ഇതേ കോട്ടയുടെ ഗവർണറായി നിയമിതനായി.
നാവികമേഖലയിൽ
1698-ൽ സത്താറയുടെ സർഖേൽ അഥവാ ദരിയാ സാരംഗ് (അഡ്മിറൽ) ആയിട്ടാണ് ആദ്യം അദ്ദേഹത്തെ നിയമിച്ചത്.
മുഗൾ സാമ്രാജ്യവുമായി സഖ്യം സ്ഥാപിച്ചിരുന്ന മുരുഡ്- ജൻജീരയിലെ മുസ്ലിം സിദ്ധികളുടെ മേഖല ഒഴിച്ച്, ഇന്നത്തെ മഹാരാഷ്ട്രയിലെ മുംബൈ മുതൽ വെംഗുർല വരെയുള്ള ഇന്ത്യയുടെ പടിഞ്ഞാറൻ തീരം ആംഗ്രെയുടെ അധികാരത്തിൽ ആയിരുന്നു .
ബ്രിട്ടീഷ് ഈസ്റ്റ് ഇൻഡ്യ കമ്പനിയുടെ വ്യാപാര കപ്പലുകളെ ആക്രമിച്ചുകൊണ്ട് കാനോജി തന്റെ നാവികമുന്നേറ്റങ്ങൾക്ക് തുടക്കം കുറിച്ചു.
1702 ൽ, ആറു ഇംഗ്ലീഷ് നാവികരുമായി കോഴിക്കോട്ടുനിന്നുള്ള ഒരു കപ്പൽ തട്ടിക്കൊണ്ടുപോയി.
1707-ൽ അദ്ദേഹം ബോംബെയിൽ ആക്രമണം നടത്തി.
കാലക്രമേണ, വലിപ്പമേറിയ യൂറോപ്യൻ കപ്പലുകൾ ഒഴികെയുള്ളവ കാനോജി തട്ടിയെടുക്കുമെന്ന് ബ്രിട്ടീഷുകാർ ഭയന്നു.
ഛത്രപതി ഷാഹു മറാഠാ സാമ്രാജ്യത്തിന്റെ അധികാരമേറ്റപ്പോൾ ബാലാജി വിശ്വനാഥ് ഭട്ടിനെ സൈനികമേധാവിയായി നിയമിച്ചു.
ഇദ്ദേഹം 1707 ൽ കാനോജി ആംഗ്രെയുമായി ഒരു ഉടമ്പടിയിൽ ഒപ്പുവെച്ചു.
ഈ കരാർ അനുസരിച്ച് കാനോജി ആംഗ്രെ മറാഠാ നാവികസേനയുടെ തലവനായി മാറി.
മറാഠാ സാമ്രാജ്യം ദുർബലമായപ്പോൾ ആംഗ്രെ കൂടുതൽ ശക്തനും സ്വതന്ത്രനും ആയി.
1713 ൽ കാനോജിയെ നിയന്ത്രിക്കാൻ പേഷ്വ ഭൈരൂ പന്ത് ഒരു സൈന്യത്തെ അയച്ചിരുന്നു.
പക്ഷേ കാനോജി ഈ യുദ്ധത്തിൽ ജയിച്ച് ഭൈരൂ പന്തിനെ തടവുകാരനാക്കി.
തുടർന്ന് സത്താറയിലേക്ക് പടനീക്കം നടത്താൻ അദ്ദേഹം തീരുമാനിച്ചിരുന്നു.
എന്നാൽ അവിടത്തെ ഭരണാധികാരി സാഹു അദ്ദേഹത്തെ ചർച്ചകൾക്കായി ക്ഷണിച്ചു.
തുടർന്ന് കാനോജിയെ മൊത്തം നാവിനസേനയുടെ സർഖേൽ (അഡ്മിറൽ) ആയി നിയമിച്ചു.
കൂടാതെ മഹാരാഷ്ട്രയിലെ 26 കോട്ടകളുടെ അധികാരവും അദ്ദേഹത്തിന് നൽകപ്പെട്ടു.
1720-ൽ സൂറത്തിൽ നിന്നും ചൈനയിലേക്ക് പോവുകയായിരുന്ന ഷാർലെറ്റ് എന്ന ചരക്കുകപ്പൽ ആംഗ്രെ പിടിച്ചെടുക്കുകയും കർഗെൻവെൻ എന്ന വ്യാപാരിയെ 10 വർഷക്കാലം തടവിലിടുകയും ചെയ്തു.
ഒരു ജമൈക്കൻ കടൽകൊള്ളക്കാരനായിരുന്ന ജയിംസ് പ്ലാന്റൈൻ, ബ്രിട്ടീഷ് വിമതനായിരുന്ന മാനുവൽ ഡി കാസ്ട്രോ എന്നിവരടക്കം വിദേശികളെയും അദ്ദേഹം തന്റെ കീഴിൽ വിവിധ പദവികളിൽ നിയമിച്ചിരുന്നു.
നിരവധി ഡച്ചുകാരെയും അദ്ദേഹം നാവികരായി നിയമിച്ചു.
1729 ജൂലൈ 4-ന് കാനോജി ആംഗ്രെ അന്തരിച്ചു.
മഹാരാഷ്ട്രയിലെ അലിബാഗ് എന്ന സ്ഥലത്ത് ശിവാജി ചൗക്കിൽ ആണ്  അദ്ദേഹത്തിന്റെ സമാധി.
കാനോജി യുടെ മരണശേഷം, മകനായ സെഖോജി നാവിക അധികാരം തുടർന്നു.
സെഖോജിയുടെ മരണത്തിനു ശേഷം, അധികാരങ്ങൾ കുടുംബത്തിലെ തർക്കങ്ങളെ തുടർന്ന് സംബാജി, മാനാജി എന്നിവരാൽ വിഭജിക്കപ്പെട്ടു.
മറാഠാ നേതൃത്വം നാവിക സേനയെ അവഗണിച്ചതോടെ ഇവരെ തോൽപ്പിക്കാൻ ബ്രിട്ടീഷുകാർക്ക് എളുപ്പം കഴിഞ്ഞു.
അതോടെ പടിഞ്ഞാറൻ തീരത്ത് ആംഗ്രേ കുടുംബത്തിന്റെ ഭരണവും അവസാനിച്ചു.
1756 ഫെബ്രുവരിയിൽ ഖേരിയാ (ഇന്നത്തെ വിജയദുർഗ് ) എന്ന കോട്ടയിൽ നടന്ന ഒരു ബ്രിട്ടീഷ് – പേഷ്വാ സംയുക്ത ആക്രമണത്തിൽ തുലാജി പരാജിതനായി.
കാനേഷ് പൂനൂർ
മലയാളസാഹിത്യകാരനും ചലച്ചിത്ര സീരിയൽ ഗാനരചയിതാവുമാണ് കാനേഷ് പൂനൂർ .
എം.കെ. കുഞ്ഞി ഇബ്റാഹീം മൗലവിയുടേയും കുഞ്ഞു പത്തുമ്മയുടേയും മകനായി കോഴിക്കോട് ജില്ലയിലെ പനൂരിൽ ജനിച്ചു.
പത്രപ്രവർത്തനം ഐഛിക വിഷയമായി ഇംഗ്ലീഷ് സാഹിത്യത്തിൽ ബിരുദം നേടി.
ചന്ദ്രിക ആഴ്ചപ്പതിപ്പ്, വർത്തമാനം ഗൾഫ് പതിപ്പ് എന്നിവയുടെ പത്രാധിപരായി ജോലിനോക്കി.
പ്രവാസിയായി സൗദി അറേബ്യയിലെ ആരംകോ കമ്പനിയിലും ജോലിചെയ്തു.
കലാസാഹിത്യ പ്രവർത്തനം
കേരളവർമ്മ പഴശ്ശിരാജ , മധുചന്ദ്രലേഖ, പതിനാലാം രാവ് മുതലായ മലയാളചലചിത്രങ്ങൾക്ക് മാത്രമല്ലാതെ പല ടി.വി സീരിയലുകൾക്കും ഗാനങ്ങൾ രചിച്ചിട്ടുണ്ട് കാനേഷ് പൂനൂര്.
ശിഹാബുദ്ദീൻ പൊയ്ത്തുംകടവ് തിരക്കഥയെഴുതിയ രാഗാർദ്രം (ദൂരദർശൻ,) മമ്മുട്ടി നിർമ്മിച്ച മണവാട്ടി, പി. എ. മുഹമ്മദ്‌കോയയുടെ സുൽത്താൻ വീട് (കൈരളി), നളിനി ബേക്കലിന്റെ അമ്മദൈവങ്ങൾ, എം. എൻ. കാരശ്ശേരിയുടെ മാമുക്കോയയുടെ സൊറ, ശിവജി രാഘവിന്റെ മോഹക്കൊലുസ്സുകൾ ഇവയൊക്കെയാണ് പ്രധാന സീരിയലുകൾ.
സ്‌നേഹനിമിഷങ്ങൾ, ഈദുൽ അസ് ഹ, പെരുനാൾ പൂച്ചെണ്ട്, കുഞ്ഞിമൂസയുടെ തിരുവോണം എന്നീ ടെലിഫിലിമുകൾക്കും ഗാനങ്ങൾ രചിച്ചിട്ടുണ്ട്.
ഇവയുടെ തിരക്കഥാരചനയും കാനേഷിന്റേതാണ്.
യേശുദാസിന്റെ തരംഗിണിയിറക്കിയ സ്വർഗ്ഗപ്പൂവ്, കെ. രാഘവന്റെ വളകിലുക്കിയ സുന്ദരി, കെ. വി. അബൂട്ടിയുടെ പതിറ്റടിപ്പൂക്കൾ, തേജ്, നവരംഗ് ഫാറൂഖ് എന്നിവർ ഇറക്കിയ നിലാവ്, നാസർ കോടൂരിന്റെ മലർക്കിനാവ് എന്നീ ഓഡിയോ ആൽബങ്ങൾക്കും മുജീബ് താമരശ്ശേരിയുടേയും നാസർ കോടൂരിന്റേയും വീഡിയോ ആൽബങ്ങൾക്കും ഗാനരചന നിർവ്വഹിച്ചിട്ടുണ്ട്.
അവലംബം ↑ കാനേഷ് പൂനൂർ വിവർത്തനം നിർവ്വഹിച്ച് ഐ.പി.എച്ച് പ്രസിദ്ധപ്പെടുത്തിയ "പുലർകാല യാമങ്ങളിൽ"എന്ന പുസ്തകത്തിലെ ഗ്രന്ഥകാരനെ കുറിച്ചുള്ള കുറിപ്പ് ↑ http://www.m3db.com/node/15198
കാനോനിക ബൈബിൾ
ബൈബിൾ പുതിയനിയമം രേഖപ്പെടുത്തപ്പെട്ട ഗ്രീക്ക് ഭാഷയിൽ നിന്നാണ് കാനോൻ (κανών) എന്ന പദം സ്വീകരിക്കപ്പെട്ടിരിക്കുന്നത്.
കാനോൻ എന്ന പദത്തിന് അളവുകോൽ, സ്വീകാര്യമായ മാനദണ്ഡം എന്നിങ്ങനെയുള്ള അർത്ഥമാണുള്ളത്.
ഏതെല്ലാം പുസ്തകങ്ങൾ അഥവാ ലേഖനങ്ങൾ ക്രീസ്തീയ ബൈബിളിന്റെ ഭാഗമായി ചേർക്കപ്പെടണം എന്ന് തീരുമാനിക്കുന്നതിനായി ഉപയോഗിക്കുന്ന അടിസ്ഥാന മാനദണ്ഡത്തെയാണ് ബൈബിളിന്റെ കനോനികത എന്നതുകൊണ്ട് വിവക്ഷിക്കുന്നത്.
ചരിത്ര പശ്ചാത്തലം:
ക്രൈസ്തവ വിശ്വാസം വലിയതോതിൽ പ്രചരിക്കപ്പെട്ടുകൊണ്ടിരുന്ന ആദ്യ നൂറ്റാണ്ടിൽ ക്രിസ്തീയ ബൈബിൾ ഇന്നത്തെ രീതിയിലുള്ള ഒരു ഗ്രന്ഥമായി ക്രോഡീകരിക്കപ്പട്ടിരുന്നില്ല.
അപ്പോസ്തലൻമാർ എഴുതുന്ന ലേഖനങ്ങൾ ഓരോ സ്ഥലംസഭകളിലേക്കും വ്യക്തികൾക്കും അയച്ചുകൊടുക്കന്ന പതിവാണുണ്ടായിരുന്നത്.
അവർ അത് പരസ്പരം കൈമാറി വായിക്കുകയും ചെയ്തിരുന്നതായി പുതിയനിയമ ലേഖനങ്ങളിൽ നിന്നും സൂചനകൾ ലഭിക്കുന്നു.
തിരുവെഴുത്തുകൾ എന്ന് വിളിക്കപ്പെടുന്ന ബൈബിളിന്റെ കൈയ്യെഴുത്തുപ്രതികളോടൊപ്പം ജ്ഞാനവാദികൾ തങ്ങളുടെ ആശയങ്ങളും വലിയതോതിൽ പ്രചരിപ്പിച്ചിരുന്നതായി ചരിത്രരേഖകളിൽ കാണുന്നു.
ഇത്തരം ഗ്രന്ഥങ്ങളെക്കുറിച്ചുള്ള മുന്നറിയിപ്പ് അപ്പോസ്തലൻമാരുടെ ലേഖനങ്ങളിലും കാണുന്നുണ്ട്.
പല ജ്ഞാനവാദ ഗ്രന്ഥങ്ങളും അപ്പോസ്തലൻമാരുടെയോ ബൈബിളിലെ പ്രമുഖരായ വ്യക്തികളുടെയോ പേരിലുള്ളതായിരുന്നതിനാൽ അത് ആദിമ ക്രൈസ്തവ സമൂഹത്തിൽ ചില ആശയക്കുഴപ്പങ്ങൾക്ക് വഴിവെച്ചു.
ഈ പശ്ചാത്തലത്തിൽ ദൈവശ്വാസീയമായ ബൈബിൾ തിരുവെഴുത്തുകളുടെ പട്ടിക തയ്യാറാക്കുന്നതിനായും ബൈബിൾ ഒരു ഗ്രന്ഥമായി ക്രോഡീകരിക്കുന്നതിനായും ആദിമ സഭാപിതാക്കൻമാർ ഒരുമിച്ചു കൂടുകയും അതിനുവേണ്ടി പൊതുവായ ചില മാനദണ്ഡങ്ങൾ അംഗീകരിക്കുകയും ചെയ്തു.
ഇത്തരത്തിൽ ക്രോഡീകരിക്കപ്പെട്ട ബൈബിൾ കാനോനിക ബൈബിൾ എന്ന് അറയപ്പെടുന്നു.
ബൈബിൾ ക്രോഡീകരണ മാനദണ്ഡങ്ങൾ (കാനോൻ):
പുസ്തകങ്ങളോ ലേഖനങ്ങളോ അംഗീകരിക്കപ്പെടണം എങ്കിൽ താഴെ പറയുന്ന മാനദണ്ഡപ്രകാരം ഉള്ളത് ആയിരിക്കണം.
ലേഖനകാരൻ യേശുക്രിസതുവിന്റെ ശിഷ്യനോ (അപ്പോസ്തലൻ)  അപ്പോസ്തലന്റെ സന്തത സഹചാരിയോ ആയിരിക്കണം.
ക്രൈസ്തവസഭ പൊതുവായി അതിനെ അംഗീകരിച്ചിരിക്കണം.
ലേഖനത്തിലെ ഉപദേശപരമായ പഠിപ്പിക്കൽ പുതിയനിയമത്തിലെ പൊതുവായ ഉപദേശത്തോട് യോജിച്ചത് ആയിരിക്കണം ദൈവശ്വാസീയമായി എഴുതപ്പെട്ട പുസ്തകങ്ങൾക്കുണ്ടായിരിക്കേണ്ട ആത്മീകവും ധാർമ്മികവുമായ നിലവാരം ലേഖനത്തിന് ഉണ്ടായിരിക്കേണം.
പഴയനിയമ കാനോൻ പുതിയനിയമ കാനോൻ പുറംകണ്ണികൾ
എന്ന്‌, എങ്ങനെയാണ്‌ ബൈബിളിന്റെ കാനോൻ അംഗീകരിക്കപ്പെട്ട്‌ ഒരു പുസ്തകം ആയിത്തീർന്നത്‌?
(പ്രൊട്ടസ്റന്റ് വീക്ഷണം) അവലംബം
കേരളത്തിലെ ചുവർചിത്രങ്ങൾ
എം.ജി. ശശിഭൂഷൺ രചിച്ച ഗ്രന്ഥമാണ് കേരളത്തിലെ ചുവർചിത്രങ്ങൾ .
1997-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
കേരളത്തിലെ ജലസംഭരണികളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_reservoirs_in_Kerala Dams in Kerala അണക്കെട്ടുകൾ ജില്ല തിരിച്ച് ജില്ല ഡാമുകളുടെ എണ്ണം തിരുവനന്തപുരം 3 കൊല്ലം 1 പത്തനംതിട്ട 11 ഇടുക്കി 20 എറണാകുളം 2 തൃശ്ശൂർ 6 പാലക്കാട് 11 വയനാട് 2 കോഴിക്കോട് 2 കണ്ണൂർ 1 ആകെ 59
40  വലിയ ജലസംഭരണികൾ  ഉള്ളതിൽ  19 എണ്ണം കേരള സംസ്ഥാന ജലസേചന വകുപ്പിന്റെ കീഴിലും , 2 എണ്ണം  കേരള വാട്ടർ അതോറിറ്റിയുടെ  കീഴിലും , 15 എണ്ണം KSEB യുടെ  കീഴിലും , 3  എണ്ണം  തമിഴ്നാട്  PWD  യുടെ   കീഴിലും ഒരെണ്ണം(മുല്ലപ്പെരിയാർ) ഉടമസ്ഥത തർക്കത്തിലും ആണ്.
ജലസംഭരണികൾ ക്രമ സംഖ്യ പേര് നദി വിസ്തൃതി (ച. കി. മീ) ജില്ല സ്ഥാനം ഉയരം ( മീറ്ററിൽ ) 1.
നെയ്യാർ നെയ്യാർ 15.00 തിരുവനന്തപുരം 08° 32' 77° 08' 56.08 2.
പേപ്പാറ കരമനയാർ 5.82 തിരുവനന്തപുരം 36.5 3.
അരുവിക്കര കരമനയാർ 2.58 തിരുവനന്തപുരം 08° 28' 77° 58' 14.01 4.
തെന്മല/പരപ്പാർ കല്ലടയാർ 25.90 കൊല്ലം 09° 57' 77° 4'20" 85.35 5. ഗവി ഗവിയാർ പത്തനംതിട്ട 17.07 6. പമ്പ പമ്പാനദി 5.70 പത്തനംതിട്ട 09° 20' 76° 53' 57.2 7. കക്കി പമ്പാനദി 18.00 പത്തനംതിട്ട 116.13 8. മുല്ലപ്പെരിയാർ പെരിയാർ 28.90 ഇടുക്കി 10° 10' 76° 15' 50.29 9. ഇടുക്കി പെരിയാർ 61.60 ഇടുക്കി 09° 48' 76° 53' 169 10. മലങ്കര തൊടുപുഴയാർ ഇടുക്കി 23 11. ആനയിറങ്കൽ പന്നിയാർ 4.33 ഇടുക്കി 10° 0' 77° 0' 34.13 12. പൊന്മുടി പന്നിയാർ 2.60 ഇടുക്കി 09° 55' 77° 05' 59 13. കുണ്ടള മുതിരപ്പുഴ 2.30 ഇടുക്കി 10° 0' 77° 0' 46.94 14. മാട്ടുപ്പെട്ടി മുതിരപ്പുഴ 3.24 ഇടുക്കി 10° 05' 77° 05' 85.34 15. ചെങ്കുളം മുതിരപ്പുഴ 0.33 ഇടുക്കി 10° 00' 77° 05' 26.82 16. കല്ലാർകുട്ടി പെരിയാർ ഇടുക്കി 43 17. ഭൂതത്താൻകെട്ട് പെരിയാർ 6.08 എറണാകുളം 18. ഇടമലയാർ ഇടമലയാർ എറണാകുളം 102 19. ഷോളയാർ ചാലക്കുടിപ്പുഴ 8.70 തൃശൂർ 10° 17' 76° 45' 66 20. പെരിങ്ങൽകുത്ത് ചാലക്കുടിപ്പുഴ 2.63 തൃശൂർ 51.8 21. ചിമ്മിനി കരുവന്നൂർ പുഴ തൃശൂർ 22. പീച്ചി കരുവന്നൂർ പുഴ 12.63 തൃശൂർ 10°32′N 76°23′E ﻿ / ﻿ 10.53°N 76.39°E ﻿ / 10.53; 76.39 41.85 23. വാഴാനി കേച്ചേരിപ്പുഴ 2.55 തൃശൂർ 10° 40' 76° 15' 24. പൂമല തൃശൂർ 25. പറമ്പികുളം ചാലക്കുടിപ്പുഴ 20.92 പാലക്കാട് 10°23′N 76°48′E ﻿ / ﻿ 10.39°N 76.8°E ﻿ / 10.39; 76.8 73.15 26. പെരുവാരിപള്ളം ചാലക്കുടിപ്പുഴ പാലക്കാട് 10°26′49″N 76°46′12″E ﻿ / ﻿ 10.447°N 76.77°E ﻿ / 10.447; 76.77 27.74 27. തൂണക്കടവ് ചാലക്കുടിപ്പുഴ 2.83 പാലക്കാട് 10°25′59″N 76°47′02″E ﻿ / ﻿ 10.433°N 76.784°E ﻿ / 10.433; 76.784 26.91 28. മീങ്കര മീങ്കാരപ്പുഴ 2.59 പാലക്കാട് 10°37′N 76°48′E ﻿ / ﻿ 10.62°N 76.80°E ﻿ / 10.62; 76.80 18.9 29. ചുള്ളിയാർ ചുള്ളിയാർ 1.59 പാലക്കാട് 10°35′N 76°46′E ﻿ / ﻿ 10.59°N 76.77°E ﻿ / 10.59; 76.77 30.5 30. പോത്തുണ്ടി പോത്തുണ്ടിപുഴ 3.63 പാലക്കാട് 10°32′N 76°38′E ﻿ / ﻿ 10.54°N 76.63°E ﻿ / 10.54; 76.63 32.61 31. മംഗലം ചെറുകുന്നപ്പുഴ 3.93 പാലക്കാട് 10°31′N 76°32′E ﻿ / ﻿ 10.51°N 76.54°E ﻿ / 10.51; 76.54 29.23 32. വാളയാർ വാളയാർ പുഴ 2.59 പാലക്കാട് 10°50′N 76°52′E ﻿ / ﻿ 10.84°N 76.86°E ﻿ / 10.84; 76.86 30.48 33. മലമ്പുഴ ഭാരതപുഴ 23.13 പാലക്കാട് 10°50′N 76°41′E ﻿ / ﻿ 10.84°N 76.69°E ﻿ / 10.84; 76.69 38 34. ശിരുവാണി ശിരുവാണിനദി പാലക്കാട് 57 35. കാഞ്ഞിരപ്പുഴ കാഞ്ഞിരപ്പുഴ 5.12 പാലക്കാട് 10°59′N 76°33′E ﻿ / ﻿ 10.98°N 76.55°E ﻿ / 10.98; 76.55 30.78 36. കാരാപ്പുഴ കാരാപ്പുഴ വയനാട് 28 37. ബാണാസുര സാഗർ പനമരം പുഴ വയനാട് 38.50 38. കക്കയം കുറ്റ്യാടിപ്പുഴ കോഴിക്കോട് 39.51 39. പെരുവണ്ണാമൂഴി കുറ്റ്യാടിപ്പുഴ 10.52 കോഴിക്കോട് 11° 36' 75° 49'27" 35.36 40.
പഴശ്ശി വളപട്ടണം പുഴ 6.48 കണ്ണൂർ References ↑ ↑
കേരളത്തിലെ ജാഥകൾ
കേരളത്തിൽ എല്ലാ തരം സംഘടനകളും ജാഥകൾ സംഘടിപ്പിക്കാറുണ്ട്.
ചിലപ്പോൾ ഇത് സംസ്ഥാനം മുഴുവൻ ദിവസങ്ങളോളം നീളുന്ന രീതിയിലും ആഘോഷിക്കാറുണ്ട്.
സിപിഐഎമിന്റെ ജാഥകൾ കേരളരക്ഷാ മാർച്ച് എറണാകുളം മറൈൻ ഡ്രൈവിൽ ജാഥ എത്തിയപ്പോൾ
2014-ലെ ലോകസഭാ തെരെഞ്ഞെടുപ്പിന് മുന്നോടിയായി ഇന്ത്യയിലെ ദേശീയ പാർടിയായ സി.പി.ഐ. (എം)-ന്റെ കേരള സംസ്ഥാന ഘടകം, മതനിരപേക്ഷ ഇന്ത്യ – വികസിത കേരളം എന്ന മുദ്രാവാക്യം ഉയർത്തി കൊണ്ട് 2014 ഫെബ്രുവരി 1 മുതൽ 26 വരെ നടത്തുന്ന ജാഥയാണ് കേരളരക്ഷാ മാർച്ച് .
കേരള സംസ്ഥാനത്തിലെ 140 നിയമസഭാ മണ്ഡലങ്ങളിലെ 126 കേന്ദ്രങ്ങളിൽ കൂടി കേരള രക്ഷാ മാർച്ച് കടന്നു പോകുന്നുണ്ട് .
സി.പി.ഐ. (എം)-ന്റെ പൊളിറ്റ് ബ്യൂറോ അംഗമായ എസ്‌.
രാമചന്ദ്രൻ പിള്ളയാണ് 2014 ഫെബ്രുവരി 1ന് ആലപ്പുഴ ജില്ലയിലെ വയലാറിൽ വച്ച് ജാഥ ഫ്ലാഗ് ഓഫ് ചെയ്തത് .
ഫെബ്രുവരി 26 ന് കോഴിക്കോട്ട് വെച്ചാണ് ജാഥാസമാപനം.
സി.പി.ഐ(എം) സംസ്ഥാന സെക്രട്ടറി പിണറായി വിജയനാണ് ജാഥ നയിക്കുന്നത്.
പി.കെ. ശ്രീമതി , വി. വിജയരാഘവൻ , എ.കെ. ബാലൻ , എം.വി. ഗോവിന്ദൻ മാസ്റ്റർ , ബേബി ജോൺ എന്നിവരും ജാഥയിൽ മുഴുവൻ സമയവും പങ്കെടുക്കുന്നു.
കോൺഗ്രെസ്സിന്റെ ജാഥകൾ കേരള യാത്ര (രമേശ് ചെന്നിത്തല)
സമൃദ്ധ കേരളം, സുരക്ഷിത കേരളം എന്ന മുദ്രാവാക്യമുയർത്തി മുൻ കെപിസിസി പ്രസിഡന്റ് രമേശ് ചെന്നിത്തല കാസർഗോഡ് മുതൽ തിരുവനന്തപുരം വരെ നടത്തിയ യാത്രയാണ് കേരള യാത്ര എന്നറിയപ്പെടുന്നത്.
2013 ഏപ്രിൽ 18നാണ് ഈ യാത്ര ആരംഭിച്ചത്.
മേയ് 18ന് യാത്ര അവസാനിച്ചു.
കേരളത്തിലെ എല്ലാ ജില്ലകളിലും പ്രധാന നഗരങ്ങളിലും ഈ യാത്ര എത്തിയിരുന്നു.
മുഖ്യമന്ത്രി ഉമ്മൻചാണ്ടിയാണ് കേരളയാത്ര ഫ്‌ളാഗോഫ് ചെയ്തത്.
സമാപനം തിരുവനന്തപുരത്ത് രാഹുൽ ഗാന്ധിയാണ് ഉദ്ഘാടനം ചെയ്തത്.
എംഎൽഎമാരായ വർക്കല കഹാർ , പാലോട് രവി , എം.എ. വാഹിദ് , ആർ. സെൽവരാജ് , പി.സി. വിഷ്ണുനാഥ് , കേന്ദ്രമന്ത്രിമാരായ ശശി തരൂർ , കൊടിക്കുന്നിൽ സുരേഷ് , മന്ത്രി വി.എസ്. ശിവകുമാർ , ഡപ്യൂട്ടി സ്പീക്കർ എൻ. ശക്തൻ , എൻ. പീതാംബരക്കുറുപ്പ് എംപി, ഡിസിസി പ്രസിഡന്റ് കെ. മോഹൻകുമാർ, എം.എം. ഹസൻ , തമ്പാനൂർ രവി , കെ.പി. അനിൽകുമാർ , പന്തളം സുധാകരൻ , ജി. ബാലചന്ദ്രൻ , ബീമാപള്ളി റഷീദ്, എം.എ. ലത്തീഫ് , കൊട്ടാരക്കര പൊന്നച്ചൻ,  സി.ആർ. ജയപ്രകാശ്, ടി. ശരത്ചന്ദ്രപ്രസാദ്, ലാലി വിൻസന്റ്, കരകുളം കൃഷ്ണപിള്ള, കെ.പി. കുഞ്ഞിക്കണ്ണൻ, എം.എ. കുട്ടപ്പൻ, ബിന്ദുകൃഷ്ണൻ എന്നിവർ വിവിധകേന്ദ്രങ്ങളിൽ ചെന്നിത്തലയെ സ്വീകരിക്കുകയും പ്രസംഗിക്കുകയും ചെയ്തു..
മന്ത്രിസ്ഥാനം നേടാനാണ് രമേശ് യാത്ര നടത്തിയതെന്ന് പന്ന്യൻ രവീന്ദ്രൻ ആരോപണം ഉന്നയിച്ചു.
കേരളത്തിലെ ജയിലുകൾ ഇംഗ്ലീഷ് വിലാസം https://ml.wikipedia.org/wiki/Jails_of_Kerala കണ്ണൂർ സെൻട്രൽ ജയിലിന്റെ പ്രവേശന കവാടം
ശിക്ഷാസംവിധാനങ്ങളിലൊന്നായിട്ടാണ് ജയിലുകൾ രൂപപ്പെട്ടതെങ്കിലും ഇന്ന് കുറ്റ   വിചാരണാ കാലത്തും വ്യക്തി സ്വാതന്ത്ര്യം നിഷേധിക്കാനും സാമൂഹ്യ സുരക്ഷിതം ഉറപ്പാക്കാനും കരുതൽ നടപടി എന്ന നിലയിലും  ജയിലുകൾ ഉപയോഗിക്കുന്നു.
രാജവാഴ്ച കാലത്ത് രാജാക്കന്മാരുടെ കൊട്ടാരത്തോടനുബന്ധിച്ച് തടവറകളും ഇരുട്ടറകളും എല്ലാ രാജ്യങ്ങളിലുമെന്നപോലെ കേരളത്തിലുമുണ്ടായരുന്നു.
ആധുനിക ശിക്ഷാ സംവിധാനമെന്ന നിലയിൽ കേരളത്തിലെ ജയിലുകളുടെ തുടക്കം തിരുവിതാംകൂറിലായിരുന്നു.1862 മൂന്ന് ജയിലുകൾ തിരുവിതാംകൂറിൽ ആരംഭിച്ചിരുന്നു.
പ്രിൻസിപ്പൽ ജയിലുകൾ എന്നായിരുന്നു അവ അറിയപ്പെട്ടത്.1873 തിരുവനന്തപുരം സെൻട്രൽ ജയിൽ ആരംഭിച്ചു.1886ൽ സെൻട്രൽ പൂജപ്പുരയിലേക്ക് മാറ്റി സ്ഥാപിച്ചു.
ഇന്നു കേരളത്തിലെ മൂന്ന് സെൻട്രൽ ജയിലുകളിലൊന്ന് പൂജപ്പുര ജയിലാണ്.
ഇവ കൂടാതെ ചെറുകാലാവിധി ശിക്ഷകൾ വിധിച്ചിട്ടുള്ള തടവുക്കാരെ പാർപ്പിച്ചിരുന്നത് നാട്ടിലുടനീളമുള്ള പോലീസ് സ്റ്റേഷനുകളിലായിരുന്നു.
കാര്യനിർവ്വഹണം കേരളത്തിലെ ജയിലുകളുടെ നടത്തിപ്പിന്റെ വിവിധതലങ്ങളെ കാണിക്കുന്ന ചിത്രം
കേരളത്തിലെ ജയിലുകളുടെ ആസ്ഥാനം സ്ഥിതി ചെയ്യുന്നത് തിരുവന്തപുരത്തെ പൂജപ്പുരയിലാണ്.
പൂജപ്പുര സെൻട്രൽ ജയിലിനു തൊട്ടടുത്തായിട്ടാണിത് സ്ഥിതി ചെയ്യുന്നത്.
ജയിൽ വിഭാഗത്തിന്റെ തലവനെ ഡയരക്റ്റർ ജനറൽ ഓഫ് പോലീസ്(പ്രിസൺസ്) അല്ലെങ്കിൽ അഡീഷണൽ ഡയരക്ടർ ജനറൽ ഓഫ് പോലീസ് (പ്രിസൺസ്) എന്നറിയപ്പെടുന്നു.
ഇദ്ദേഹത്തിന്റെ സഹായിയായി ഇൻസ്പെക്ടർ ജനറൽ ഓഫ് പോലീസ് (പ്രിസൺസ്) ഉണ്ട്.
ഇതിനു കീഴിലായി ഡപ്യുട്ടി ഇൻസ്പെക്ടർ ജനറൽ ഓഫ് പ്രിസൺസ് എന്ന പേരിൽ സംസ്ഥാനത്തെ നോർത്ത് സോൺ, സെൻട്രൽ സോൺ, സൗത്ത് സോൺ എന്നിങ്ങനെ മൂന്നായി തിരിച്ചിട്ടുണ്ട്.
ഇതിൽ കാസർഗോഡ് , കണ്ണൂർ , കോഴിക്കോട് , മലപ്പുറം , പാലക്കാട് എന്നീ ജില്ലകൾ നോർത്ത് സോണിന്റെ പരിധിയിലും, തൃശ്ശൂർ , എറണാകുളം , ഇടുക്കി , കോട്ടയം എന്നീ ജില്ലകൾ സെൻട്രൽ സോണിന്റെ പരിധിയിലും ആലപ്പുഴ , പത്തനംതിട്ട , കൊല്ലം , തിരുവനന്തപുരം എന്നീ ജില്ലകൾ സൗത്ത് സോണിന്റെ പരിധിയിലും ഉൾപ്പെടുന്നു.
ഇതിൽ സൗത്ത് സോണിന്റെ ആസ്ഥാനം പൂജപ്പുരയിലെ ഹെഡ് ക്വാർട്ടേർസിൽ തന്നെയാണ്.
വിജിലൻസ് ഓഫീസായും ഇത് പ്രവർത്തിക്കുന്നുണ്ട്.
നോർത്ത് സോണിന്റെ ആസ്ഥാനം കോഴിക്കോടും സെൻട്രൽ സോണിന്റെ ആസ്ഥാനം തൃശ്ശൂരുമാണ്.
1981-ലാണ് ഈ കാര്യനിർവ്വഹണ രീതി നിലവിൽ വന്നത്.
അതതു പ്രദേശങ്ങളിലെ സബ്ബ് ജയിലുകൾ, സ്പെഷൽ സബ്ബ് ജയിലുകൾ, വനിതാ ജയിൽ, തുറന്ന ജയിൽ, ദുർഗുണ പരിഹാര പാഠശാല, ജില്ലാ ജെയിൽ, സെൻട്രൽ ജയിൽ എന്നിവയുടെ കാര്യനിവ്വഹണം നടത്തുന്നത് ഈ ഓഫീസുകളാണ് .
വിചാരണ ഘട്ടത്തേയും ശിക്ഷാകാലാവധിയേയും ആസ്പദമാക്കി ജയിലുകളെ തരം തരിച്ചിരിക്കുന്നു.
സെൻട്രൽ ജയിൽ വിയ്യൂർ സെൻട്രൽ ജയിലിന്റെ പ്രവേശന കവാടം
ആറു മാസത്തിലേറെ ശിക്ഷിക്കപ്പെട്ടവരും, സൈനിക വിചാരണ (court martial) പ്രകാരം ശിക്ഷിക്കപ്പെട്ടവരും , സിവിൽ തടവുകാരുമാണ് കേന്ദ്ര തടവറയിൽ അടയ്ക്കപ്പെടുന്നത്.
സബ് ജയിലുകളിൽ തിരിക്കേറുമ്പോൾ വിചാരണ തടുവുകാരേയും ഇവിടേക്ക് അയക്കാറുണ്ട്.
കേരളത്തിൽ തിരുവന്തപുരം , വിയ്യൂർ , കണ്ണൂർ എന്നിവടങ്ങളിലാണ് സെൻട്രൽ ജയിൽ ഉള്ളത് .
സബ് ജയിൽ
ഒരു മാസമോ അതിൽ കുറഞ്ഞ കാലാവിധിയോ ശിക്ഷവിധിക്കപ്പെട്ടവരെയാണ് സബ് ജയിലുകളിൽ പാർപ്പിക്കുന്നത്.
ഇവരെ കൂടാതെ വിചാരണ തടവുകാരെയും സബ് ജയിലിൽ പാർപ്പിക്കുന്നു.
കേരളത്തിൽ 29 സബ് ജയിലുകളാണുള്ളത്.
ഹോസ്ദുർഗ്ഗ്, കാസർഗോഡ്, കണ്ണൂർ, മാനന്തവാടി, വൈത്തിരി, വടകര, കൊയിലാണ്ടി, മഞ്ചേരി, തിരൂർ, പൊന്നാനി, പെരിന്തൽമണ്ണ, ചിറ്റൂർ, ഒറ്റപ്പാലം, ആലത്തൂർ, വിയ്യൂർ, ചാവക്കാട്, ഇരിഞ്ഞാലക്കുട, ആലുവ, എറണാകുളം, മട്ടാഞ്ചേരി, മൂവാറ്റുപുഴ, പീരുമേട്, ദേവീകുളം, മീനച്ചിൽ, പൊൻകുന്നം, മാവേലിക്കര, പത്തനംതിട്ട, കൊട്ടാരക്കര, ആറ്റിങ്ങൽ എന്നിവിടങ്ങളിലാണ് കേരളത്തിലെ സബ്ബ് ജയിലുകൾ പ്രവർത്തിക്കുന്നത് .
സ്പെഷ്യൽ സബ് ജയിൽ
മൂന്നു മാസം വരെ തടവു ശിക്ഷ ലഭിച്ചവരാണ് ഈ ജയിലുകളിലെ തടവുകാർ.
കൂടാതെ വിചാരണ തടവുകാരെയും ഇവിടെ പാർപ്പിക്കാറുണ്ട്.
കണ്ണൂർ, തലശ്ശേരി, കോഴിക്കോട്, പാലക്കാട്, വിയ്യൂർ, കോട്ടയം, ആലപ്പുഴ, തിരുവനന്തപുരം എന്നിവിടങ്ങളിലായി കേരളത്തിൽ 8 സ്പെഷൽ സബ്ബ് ജയിലുകളുണ്ട് .
ദുർഗുണ പരിഹാര പാഠശാല
18നും 21നും മധ്യേ പ്രായമുള്ള കൗമാര കുറ്റവാളികളേയാണ് ഇവിടെ പാർപ്പിക്കുന്നത്.
ജയിൽ എന്ന പേർ മനഃപൂർവം ഒഴിവാക്കിയിരിക്കുന്നു.
2002 ജൂലായ് 5നു ശേഷം കോടതി വിധിപ്രകാരം ആരും ഇവിടെ തടവിലായിട്ടില്ല.
എറണാകുളത്തിനടുത്തുള്ള തൃക്കാക്കരയിലാണ് കേരളത്തലെ ഏക ബോർസ്റ്റൽ സ്കൂൾ സ്ഥിതി ചെയ്യുന്നത് .
വനിതാ ജയിൽ
ശിക്ഷാകലാവധി ഭേദമന്യേ എല്ലാ സ്ത്രീകളേയും വനിതാ ജയിലുകളിൽ മാത്രമേ പാർപ്പിക്കൂ.
വിചാരണ നേരിടുന്ന വനിതകളേയും വനിതാ ജയിലുലളിൽ മാത്രമേ പാർപ്പിക്കൂ.
തിരുവനന്തപുരത്തും തൃശൂരിലും കണ്ണൂരിലുമാണ് കേരളത്തിലെ വനിതാ ജയിലുകൾ സ്ഥിതി ചെയ്യുന്നത് കൂടാതെ പൂജപ്പുര സെൻട്രൽ ജയിലിനു സമീപം വനിതകൾക്കായുള്ള തുറന്ന ജയിൽ പ്രവർത്തിക്കുന്നു .
ജില്ലാ ജയിൽ
ആറു മാസം വരെ തടവു ലഭിച്ചവരും , വിചാരണ തടവുകാരുമാണ് ജില്ലാ ജയിലുകളിൽ കഴിയുന്നത്.
തിരുവനന്തപുരം , കൊല്ലം , കോഴിക്കോട് എന്നിവയാണ് കേരളത്തിലെ ജില്ലാ ജയിലുകൾ സ്ഥിതി ചെയ്യുന്നത് .
തുറന്ന ജയിൽ
മറ്റു തടവുകാർക്കും , സമൂഹത്തിനും ഭീഷണിയല്ല എന്നുറപ്പാക്കപ്പെട്ട തിരഞ്ഞെടുത്ത തടവുകാരെയാണ് തുറന്ന ജയിലുകളിൽ പാർപ്പിക്കുക .
മതിൽകെട്ടുകളോ മറ്റു കനത്ത സരക്ഷാ നിയന്ത്രണങ്ങളോ ഇല്ല എന്നതാണ് തുറന്ന ജയിലുകളുടെ പ്രത്യേകത.
തിരുവനന്തപുരത്തിനടുത്തുള്ള നെട്ടുകാൽത്തേരി, കാസർഗോഡിനടുത്തുള്ള ചീമേനി എന്നിവിടങ്ങളിലാണ് തുറന്ന ജയിലുകളുള്ളത് .
ഇതും കാണുക ഫ്രീഡം ചപ്പാത്തി അവലംബം ↑ ↑ http://keralaprisons.gov.in/index.php?option=com_content view=article id=70 Itemid=75 ↑ http://keralaprisons.gov.in/index.php?option=com_content view=article id=77 Itemid=82 ↑ http://keralaprisons.gov.in/index.php?option=com_content view=article id=76 Itemid=81 ↑ http://keralaprisons.gov.in/index.php?option=com_content view=article id=75 Itemid=80 ↑ http://keralaprisons.gov.in/index.php?option=com_content view=article id=74 Itemid=79 ↑ http://keralaprisons.gov.in/index.php?option=com_content view=article id=73 Itemid=78 ↑ http://keralaprisons.gov.in/index.php?option=com_content view=article id=71 Itemid=76 പുറമെ നിന്നുള്ള കണ്ണികൾ ഔദ്യോഗിക വെബ്സൈറ്റ്
കേരളത്തിലെ ജില്ലകളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_districts_in_Kerala
കേരളത്തിൽ പതിനാലു ജില്ലകളാണുള്ളത്.
അവ താഴെപ്പറയുന്നവയാണ് കാസറഗോഡ് കണ്ണൂർ വയനാട് കോഴിക്കോട് മലപ്പുറം പാലക്കാട് തൃശ്ശൂർ എറണാകുളം ഇടുക്കി കോട്ടയം ആലപ്പുഴ പത്തനംതിട്ട കൊല്ലം തിരുവനന്തപുരം
ഈ പതിനാലു ജില്ലകൾ വടക്കേമലബാർ, മലബാർ, കൊച്ചി, മദ്ധ്യതിരുവിതാം‌കൂർ, തിരുവിതാം‌കൂർ എന്നിങ്ങനെ ചരിത്രപരമായ അഞ്ചുപ്രദേശങ്ങളിലായിക്കിടക്കുന്നു.
മേല്പറഞ്ഞ ഓരോ പ്രദേശങ്ങളിലുമുള്ള ജില്ലകളേതെല്ലാമെന്നാണ്  താഴെക്കൊടുക്കുന്ന പട്ടികയിൽപ്പറയുന്നത്.
പ്രദേശം ജില്ലകൾ **സൌത്ത് കാനറ** വടക്കേ മലബാർ കാസറഗോഡ് , കണ്ണൂർ , വയനാട് ജില്ലയിലെ മാനന്തവാടി താലൂക്ക്, കോഴിക്കോട് ജില്ലയിലെ വടകര താലൂക്ക് തെക്കേ മലബാർ വയനാട് ജില്ലയിലെ മാനന്തവാടി താലൂക്കൊഴികെയുള്ള ഭാഗങ്ങൾ, കോഴിക്കോട് ജില്ലയിലെ വടകര താലൂക്കൊഴികെയുള്ള ഭാഗങ്ങൾ, മലപ്പുറം , പാലക്കാട് ജില്ലയുടെയും തൃശ്ശൂർ ജില്ലയുടെയും ചില ഭാഗങ്ങൾ കൊച്ചി എറണാകുളം ജില്ലയുടെയും പാലക്കാട് ജില്ലയുടെയും തൃശ്ശൂർ ജില്ലയുടെയും ചിലഭാഗങ്ങൾ വടക്കൻ തിരുവിതാംകുർ എറണാകുളം ജില്ലയുടെ ചിലഭാഗങ്ങൾ മദ്ധ്യതിരുവിതാംകൂർ കോട്ടയം, ഇടുക്കി, പത്തനംതിട്ട, ആലപ്പുഴ എന്നീ ജില്ലകൾ തെക്കൻ തിരുവിതാംകൂർ കൊല്ലം , തിരുവനന്തപുരം ജില്ലകൾ ജില്ലകൾ കോഡ് ജില്ല തലസ്ഥാനം നിലവിൽ വന്ന തീയതി റവന്യൂ ഡിവിഷനുകൾ